open-index/open-wikipedia-markdown huggingface dataset:
Aetios (filosofi)

**Aetios** (, ; ensimmäinen vuosisata/100-luku?) oli antiikin kreikkalainen eklektinen filosofi ja doksografi, jonka olemassaolo on kuitenkin nykyisin kyseenalaistettu.

Aetioksen katsotaan perinteisesti kirjoittaneen doksografian nimeltä *Luonnonfilosofien mielipiteistä* ( eli , ), joka ajoitetaan yleensä noin vuoteen 100. Siitä oletetaan säilyneen katkelmia Johannes Stobaioksen teoksessa *Florilegium*, sekä tiivistelmä, joka muodostaa Pseudo-Plutarkhoksen teoksen *[[Filosofien luonnonopillisista mielipiteistä]]*. Lisäksi teosta lainaa Theodoretos Kyrrhoslainen teoksessaan *Curatio affectionum graecarum*. Hän on ainoa, joka mainitsee kirjoittajaksi ”Aetioksen”. Näitä lukuun ottamatta Aetios jää täysin tuntemattomaksi.

Hermann Alexander Diels esitti teoksessaan *[[Doxographi Graeci]]* Aetioksen teoksen ”rekonstruktion”, jota pidetään kuitenkin nykyisin hyvin kyseenalaisena. Epäselvyyksien vuoksi jopa koko Aetioksen olemassaolo on nykyisin kyseenalaistettu, ja hänen nimiinsä laitetun teoksen ajoitukseksi on ehdotettu jo 40–30-lukuja eaa. Andrei Lebedev ehdottaa todelliseksi ”Aetiokseksi” Areios Didymosta, jolloin nimi ”Aetios” saattaisi olla Theodoretoksen tekemä kirjoitusvirhe. Tällöin ”filosofi ja doksografi Aetios” olisi puolestaan Dielsin erehdyksessä rekonstruktionsa myötä luoma henkilö.

## Lähteet
Utti Hietala

**Utti Hietala** (s. 13. tammikuuta 1983) on suomalainen Classic Bodybuilding -kehonrakentaja. Hänen kehonrakennusaiheinen treenibloginsa on kävijämäärien perusteella Suomen suosituin omalla alallaan. Hietala tunnetaan erityisesti naturaalikehonrakennuksen puolestapuhujana. Tunnettavuutensa hän on alkujaan hankkinut pääasiassa kirjoittamalla aktiivisesti voimailuaiheisilla keskustelufoorumeilla.

Utti Hietala aloitti salilla käymisen 14-vuotiaana, jolloin hän harrasti koripalloa ja yleisurheilua. Hän aloitti varsinaisen kehonrakennukseen tähtäävän treenin vuoden 2000 keväällä. Vuonna 2006 hän kilpaili ensimmäistä kertaa Classic Bodybuilding -kisoissa voittaen Turun kisan ja sijoittuen toiseksi Lahden SM-kisoissa. Kisamenestyksensä ansiosta hän pääsi myös edustamaan Suomea PM-kisoihin, joissa hän sijoittui seitsemänneksi. Vuonna 2008 Hietala voitti Classic BB SM kilpailuissa sekä pitkän sarjan (+178 cm), että kokonaiskilpailun. Vuoden 2008 PM-kilpailuissa hän sijoittui viidenneksi.

Kolmen vuoden kilpailutauon jälkeen Hietala kilpaili uudestaan vuonna 2011, jolloin hän sijoittui SM-kilpailuissa toiseksi ja voitti Pohjoismaiden mestaruuden. Ensimmäisissä MM-kisoissaan hän sijoittui alkujaan kahdeksanneksi, mutta nousi doping-käryjen jälkeen kuudenneksi. Hietala kilpaili uudestaan vuosina 2012 ja 2013, jolloin hän voitti toisen SM-kultansa. 

## Saavutukset
*1997: Kolmiloikan 14-vuotiaiden SM-kultaa ja pituushypyn 14-vuotiaiden SM-hopeaa (epävirallinen)
*1998: Kolmiloikan 15-vuotiaiden SM-kultaa (epävirallinen)
*2006: Classic BB PM 2006 (7. sija)
*2006: Classic BB SM 2006 (+178 cm 2. sija)
*2006: Turku Body & Fitness 2006, Classic BB (1. sija)
*2008: Classic BB PM 2008 (5. sija)
*2008: Classic BB SM 2008 (+178 cm 1. sija)
*2008: Turku Body & Fitness 2008, Classic BB (1. sija)
*2011: Classic BB MM 2011 (+180 cm 6. sija)
*2011: Classic BB PM 2011 (+180 cm 1. sija)
*2011: Classic BB SM 2011 (+178 cm 2. sija)
*2011: Lappeenranta Body & Fitness 2011, Classic BB (+180 cm 1. sija)
*2012: Classic BB PM 2012 (+180 cm 4. sija)
*2012: Classic BB SM 2012 (+180 cm 1. sija)
*2013: BMR Grand Prix (Classic bb 2. sija)
*2013: Fitness classic (Classic bb +180 cm 1. sija)
*2016: Fitness classic (Classic bb open 4. sija)
*2017: Fitness classic (Classic bb open 4. sija)
*2018: Classic bb PM (Classic bb +180 2. sija)
*2018: Fitness classic (Classic bb +180 cm 1. sija)
*2018: Games Classic bb MM (Classic bb +180 cm 5. sija)
*2018: Gardermoen open (Classic bb +180 cm 1. sija)
*2024: Naturaalikehonrakennuksen masters EM-voittaja, yleisen sarjan EM-4

## Lähteet
* Body-lehti

### Viitteet

## Aiheesta muualla
* Hietalan harjoituspäiväkirja 
* Utti Hietalan haastattelu Penkkipunnerrus.fi:ssä
Jorma Pulla

**Jorma Kalevi Pulla** (8. marraskuuta 1945 Helsinki – 25. kesäkuuta 2007 Vihti) oli suomalainen arvorakennusten entisöijä.

Pulla oli koulutukseltaan puuseppä ja käynyt myös koristeveistäjän kurssin Ateneumissa, mutta muuten alallaan itseoppinut. Hän perusti vuonna 1966 antiikkikehysten entisöintiliikkeen ja sai ensimmäiseksi suureksi kohteekseen Kämp-hotellin kipsikoristeet. Vuonna 1969 Pulla perusti yrityksensä Entisöinti Pullan, jota johti kuolemaansa saakka.

Pullan entisöintikohteita olivat muun muassa Helsingissä Säätytalo, Vanha ylioppilastalo, Esplanadin kappeli, Ateneum, Fennia sekä Helsingin tuomiokirkko, Johanneksenkirkko, Kallion kirkko ja Presidentinlinna. 
Erityistä huomiota herätti hänen työnsä Kotkan Pyhän Nikolaoksen kirkon enkeliveistosten entisöinnissä: katkelmia hänen työskentelystään sekä lopulta valmiiden kuvien kantaminen paikoilleen yhdessä kirkkoherra isä Veikko Lisitsinin kanssa kuvattiin erääseen mainokseen joka käytti tehokeinonaan korkeata ammattitaitoa.

Pulla oli entisöimässä myös Moskovan Metropol-hotellia ja puolustusministeriötä sekä Pietarin Astor-hotellia ja Eremitaašin teatteriosaa. Pulla palkittiin kirkkotaiteen Engel-palkinnolla.

Vuonna 1997 Pulla osti Vihdissä sijaitsevan Olkkalan kartanon, jonka entisöi entiseen loistoonsa. Hän toimi kartanon isäntänä ja esitteli rakennusta ahkerasti yleisölle .

Pulla oli kirjailija Armas J. Pullan nuorin poika ja oli perustamassa tämän nimikkoseuraa Armas J. Pulla -seura.

## Lähteet
Eeva-Leena Pokela

**Eeva-Leena (Eveliina) Marjatta Pokela** (ent. **Sariola**; s. 5. kesäkuuta 1954 Helsinki) on suomalainen laulaja, säveltäjä, juontaja ja näyttelijä, joka on aikoinaan esiintynyt monissa lastenohjelmissa (muun muassa *[[Sirkus Papukaija]]ssa*). Hän aloitti esiintymisensä lapsitähtenä vanhempiensa Marjatta ja Martti Pokelan kanssa. Hän on Sibelius-Akatemian lehtori.

Pokela on tehnyt yhteistyössä Kehitysvammaliiton kanssa DVD:n *Viito ja viserrä Eeva-Leenan kanssa*, jolla on sekä vanhoja lastenlauluja että Pokelan varta vasten tekemiä sävellyksiä. Hän on ollut mukana tekemässä koulun laulukirjoja ja koonnut *Pikku kakkosen laulukirjan*.

Eeva-Leena Pokela oli naimisissa sellotaiteilija Raimo Sariolan kanssa. Naimisissa ollessaan hän käytti nimeä Eeva-Leena Sariola. Heidän lapsiaan ovat kitaristi Petteri Sariola, tuottaja ja rumpali Jyri Sariola, muusikko Soila Sariola, ja myös tytär Meri Sariola on levyttänyt.

Vuonna 1982 Pokela juonsi radiossa musiikkiohjelmaa *Virtasesta Vivaldiksi: Musiikinteorian kuntokoulu* yhdessä Timo von Creutleinin ja Jukka Louhivuoren kanssa. Ohjelma koostui kaikkiaan 32 jaksosta, joista kukin oli noin 20 minuutin pituinen.

Eeva-Leena Pokela palkittiin elämäntyöpalkinnolla valtakunnallisilla lastenmusiikkipäivillä marraskuussa 2021. 

## Lähteet

## Aiheesta muualla

* 
* 
* 
* Eveliina Sirkus Papukaija -ohjelmassa. Ylen Elävä arkisto.
* Eveliina ja Kaksoset – Mörri Möykky (1966). Ylen Elävä arkisto.
Aetios

**Aetios** () tai **Aëtius** (lat.) oli seuraavien antiikin aikaisten henkilöiden nimi:

* Aetios (ensimmäinen vuosisata/100-luku?), filosofi ja doksografi
* Aetios Antiokialainen (300-luku), teologi
* Flavius Aëtius (400-luku), roomalainen kenraali
* Aetios Amidalainen (502–575) , bysanttilainen lääkäri
Koti-Karjala

**Koti-Karjala** on Kiteellä ilmestyvä Kiteen, Tohmajärven ja Rääkkylän alueen paikallislehti. Lehti perustettiin 1960 *Kiteen Lehti* -nimisenä. Vuosina 1967–1980 lehti ilmestyi nimellä *Kiteen-Tohmajärven lehti*. Vuonna 1980 lehti muuttui kaksipäiväiseksi  ja vuosina 1987–1992 lehti ilmestyi kolmesti viikossa. Lehti ilmestyy nyt keskiviikkoisin ja lauantaisin.

Koti-Karjalan pääosakas on Kitee-Seura ry. Lehti ei kuulu mihinkään laajempaan lehtikonserniin.

## Päätoimittajia
### Kiteen-Tohmajärven lehti
* Eino Korkalainen

### Koti-Karjala
* Markku Lappalainen1987–2004
* Jouko Väistö 2004–2013 
* Marko Torni 2013– 

## Lähteet

## Aiheesta muualla
* Koti-Karjalan verkkosivut
Stoa (rakennustyyppi)

**Stoa** () tarkoitti antiikin kreikkalaisessa arkkitehtuurissa vapaasti seisovaa avointa pylväshallia tai rakennukseen liittyvää katettua pylväshallia, joka oli yleensä tarkoitettu julkiseen käyttöön.  Varhaiset stoat muodostuivat yleensä rakennuksen sivua reunustavasta pylväiköstä, ja ne olivat usein doorilaista tyyliä. Myöhemmin stoissa saattoi olla kaksi kerrosta, ja ne olivat usein joonialaista tyyliä.

Stoia oli usein suurten kaupunkien agoran eli markkinapaikkojen ympärillä. Stoat olivat avoimia yleisölle: kauppiaat saattoivat myydä niissä tavaroitaan, taiteilijat esitellä taidettaan, filosofit opettaa ja niissä saatettiin pitää uskonnollisia kokouksia. Stoalainen filosofikoulukunta sai nimensä stoasta.

## Kuuluisia stoia

**[[Assos|Assoksessa]]**
* Etelästoa
* Pohjoisstoa

**[[Antiikin Ateena|Ateenassa]]**
* Attaloksen stoa
* Etelästoa
* Eumeneen stoa
* Hermien stoa
* Kaakkoisstoa
* Keskistoa
* Kuninkaallinen stoa (*Stoa Basileios*)
* Stoa poikile (”Kirjava/Maalattu pylväshalli”), stoalaisten kokoontumispaikka
* Zeuksen stoa

**[[Delfoi]]ssa**
* Ateenalaisten stoa
* Attalos I:n stoa
* Länsistoa eli Aitolialaisten stoa

**[[Delos|Deloksella]]**
* Antigonoksen stoa
* Filippoksen stoa
* Etelästoa
* Naksoslaisten stoa
* Poseidonin stoa eli Hypostyylihalli

**[[Korintti|Korintissa]]**
* Etelästoa
* Luoteisstoa

**[[Olympia (Kreikka)|Olympiassa]]**
* Etelästoa
* Kaikuhalli eli Ekho-stoa

**Muualla**
* Abaton eli Enkoimeterion, Epidauroksen Asklepieion
* Amfiaraionin stoa eli Enkoimeterion, Amfiaraion
* Joonialainen stoa, Miletos
* Knidoksen stoa, Knidos
* Persialainen stoa, Sparta
* Pyhä stoa (*Hiera stoa*), Priene

## Katso myös

* Stoalaisuus

## Lähteet

## Aiheesta muualla

*
AKG Acoustics

**AKG Acoustics** (alun perin Akustische und Kino-Geräte Gesellschaft m.b.H.) on itävaltalainen audiotekniikkavalmistaja, joka on tunnettu etenkin mikrofoneistaan ja kuulokkeistaan. Rudolf Goerike ja Ernst Pless perustivat yrityksen Wienissä vuonna 1947, ja vuodesta 1994 AKG on kuulunut Harman International Industriesin valmistajaperheeseen muun muassa Soundcraftin, dbx:n, Crownin ja Lexiconin kanssa.

AKG:n tunnetuin tuote lienee studiokäytössä lähes standardin aseman saavuttanut C 414-kondensaattorimikrofoni. Siitä on vuosien saatossa julkaistu useita versioita, viimeisimpänä C 414 LTD yrityksen 60-vuotissyntymäpäivien kunniaksi.

AKG on innovatiivisen yrityksen maineessa. Se vastasi muun muassa maailman ensimmäisen dynaamisen herttasuuntakuviolla varustetun mikrofonin valmistuksesta ja AKG on ollut myös etulinjassa radiomikrofonien puolella, käyttäjinä muun muassa Rod Stewart, Peter Gabriel ja Simply Red. AKG:n mikrofoneja on käytetty myös MIR-avaruusasemalla.

Harman Pro:n ja siten myös AKG:n suomalaisena maahantuojana toimii espoolainen Studiotec Oy.

## Aiheesta muualla

*http://www.akg.com
*http://www.harman.com/
*http://www.studiotec.fi
Madonluvut

**Madonluvuilla** tai **madon luvuilla** tarkoitetaan ankaria nuhteita tai määräyksiä. Mytologiassa madonluku on käärmeentorjuntaloitsu.

Madonluku on myös päätöksenteossa kunkin toimintavaihtoehdon huonoin mahdollinen tulos. Minimax-päätöksessä valitaan se vaihtoehto, jonka madonluku on paras.

## Lähteet
Vuodenkierto

**Vuodenkierto** on myyttisesti ja uskonnollisesti merkittävä ilmiö. Se on tärkeä sekä maanviljelijöille että pyyntitaloudessa eläville. Monet tapahtumat, kuten työt ja juhlat, jaksotettiin vuodenkierron mukaan. 

Kansanomainen vuodenkierto sisältää pyhäpäiviä, jolloin suku tai yhteisö kokoontuu yhteen muistamaan vainajia ja haltijoita. Vanhan kansan vuosi alkoi myöhään syksyllä satovuoden päättyessä.

Vuodenkierron uskottiin usein olevan jollain tavoin palautuvaa, ja vuotta on usein kuvattu pyörällä hieman samaan tapaan, kuin vuorokauden aikaa osoitetaan pyöreällä kellolla. Eräs aurinkopyörän merkitys onkin juuri vuodenkierto. Mutta uusi vuodenkierto käsitettiin kuitenkin uudeksi vuodeksi eikä edellisen toistoksi, ja syklisen aikakäsityksen syklit olivat usein huomattavasti vuotta pitempiä.

## Katso myös
* Kalenteririitti
* Talvipäivänseisaus

## Lähteet

## Aiheesta muualla
* Aika ja ajanlasku – Vuodenkierto . Didrichsenin taidemuseo.
Sérgio Dutra Santos

**Sérgio Dutra dos Santos** (s. 15. lokakuuta 1975 Nova Londrina, Brasilia), pelaajanimeltään **Sérgio** ja **Sérginho**, on brasilialainen lentopalloilija, joka on voittanut kaksi olympiakultaa ja kaksi maailmanmestaruutta. Seuratasolla hän on edustanut muun muassa italialaista Copra Piacenzaa ja kotimaansa Serviço Social da Indústria-SP:tä.

Sérginho voitti olympiakultaa Ateenassa 2004 ja Rio de Janeirossa 2016 sekä saavutti olympiahopeaa Pekingissä 2008 ja Lontoossa 2012. Hän voitti maailmanmestaruuden vuosina 2002 ja 2006, maailmanliigan vuosina 2001, 2003, 2004, 2005, 2006, 2007, 2009 ja 2010 sekä maailmancupin vuosina 2003 ja 2007.

Sérginho valittiin vuonna 2001 maailmanliigan parhaaksi vastaanottajaksi ja vuonna 2002 parhaaksi puolustajaksi.

## Lähteet
Tukholman katolinen tuomiokirkko

**Pyhän Eerikin katolinen tuomiokirkko** () on kirkkorakennus Tukholman Södermalmilla, Folkungagatanin alussa hieman Medborgarplatsenilta etelään. Se on Tukholman katolisen hiippakunnan tuomiokirkko vuodesta 1953 lähtien.

Arkkitehti Axel Gillbergin suunnittelema kirkko rakennettiin vuosina 1890–1892. Vuonna 1784 perustettu Tukholman katolinen seurakunta oli ostanut tontin 1857. Värikäs rakennus edustaa pyörökaarityyliä, ja sen seinät on verhoiltu punatiilellä. Julkisivua koristaa kaksi matalaa tornia. Kirkkosali uudistettiin ja kirkkoa täydennettiin lisärakennuksella 1979–1982 arkkitehti Hans Westmanin suunnitelmien mukaan. Samalla kirkkoon yhdistettiin 1680-luvulla valmistunut viereinen Paulin talo, joka muutettiin seurakuntatiloiksi. Muutostöiden valmistuttua kirkko vihittiin uudelleen käyttöön 25. maaliskuuta 1983.

## Lähteet

## Aiheesta muualla

* Kirkon kotisivut 
* Bebyggelseregistret
Hedelmällisyys

**Hedelmällisyys** eli **fertiliteetti** on kyky lisääntyä eli saada jälkeläisiä.

Joissain myyttisissä ja uskonnollisissa käsityksissä hedelmällisyys on keskeisellä sijalla. Maanviljelijöiden ja karjankasvattajien muinaiset uskonnot liittyivät paljon hedelmällisyyteen, enemmän kuin esimerkiksi pyyntikulttuurien uskonnot, sillä maanviljelijät ja karjankasvattajat näkivät selvästi suoran riippuvuutensa hoitamiensa eliöiden lisääntymisestä. Hedelmällisyyttä pyrittiin usein parantamaan miellyttämällä henkiolentoja, jotka siitä asiasta vastasivat.

## Katso myös
* Hedelmättömyys
* Kokonaishedelmällisyysluku
* Syntyvyyden säännöstely
* Perhesuunnittelu

## Lähteet

## Aiheesta muualla
Piirinvalvoja

**Piirinvalvoja** on ortodoksisessa kirkossa toimiva piispan avustaja.

Käytännön syistä ortodoksiset hiippakunnat jaetaan 2–3 valvontapiiriin; valvontapiiriä johtaa piirinvalvoja. 

Piirinvalvojaksi määrää hiippakunnan piispa enintään viideksi vuodeksi kerrallaan luottamusta ja kunnioitusta nauttivan sekä muutoinkin tehtävään sopivan kyseisen valvontapiirin papin. Epävirallinen joskin kohtalaisen vakiintunut käytäntö on että kaksi peräkkäistä viisivuotiskautta on maksimiaika, sitten miestä vaihdetaan, koska työ on kohtalaisen rasittava.    

Kyseessä on siis piispan uskottu mies, joka hoitaa juoksevia asioita piispantarkastusten välillä. 

Piirinvalvoja on hiippakunnan piispan välittömän määräysvallan alainen ja hänen tulee toimia piispainkokouksen vahvistaman ohjesäännön mukaan. 

Hänen tulee ahkerasti valvoa seurakuntien uskonnollissiveellistä ja hengellistä elämää ja olla pappien, diakonien ja kanttorien ohjaajana ja neuvonantajana heidän seurakunnallisessa toiminnassaan sekä käydä hiippakunnan piispan määräyksestä tai muulloinkin hänen luvallaan tarkastuksella piirinsä seurakunnissa. Valvojan tulee antaa toiminnastaan vuosittain kertomus piispalle. 

Matkakustannusten korvausta valvoja saa kirkkokunnan varoista samojen perusteiden mukaan kuin sitä suoritetaan valtion viran tai toimen haltijalle. Muuten tehtävä on palkaton kunniatehtävä.

Järjestelmä on yhteinen useimmille ortodoksisille kirkoille; muun muassa arkkipiispa Herman oli Viron aikanaan Kuresaaren piirinvalvoja. Samoin sittemmin pyhäksi kanonisoitu isä Aleksander Hotovitski, Helsingin kirkkoherra vuosina 1914 - 17, toimi Suomen ortodoksisen hiippakunnan piirinvalvojana. 

## Lähteet

* Isä Ambrosius – Markku Haapio: Ortodoksinen kirkko Suomessa
Lukko (täsmennyssivu)

**Lukko** voi tarkoittaa seuraavia:

* lukko, lukituslaite
* lukko, taistelulajiliike
* lukko, toinen nimitys supalle
* Rauman Lukko, jääkiekkoseura
* Rauman Lukko, pesäpalloseura (2011-2017)
* Lapinjärven Lukko, urheiluseura
* lukko, ampuma-aseen osa, esimerkiksi pulttilukko.
Boipatongin verilöyly

**Boipatongin verilöyly** oli Etelä-Afrikassa Boipatongin townshipissä 17. kesäkuuta 1992 tapahtunut verilöyly, jossa joukko pääasiassa zulu-heimoon kuuluneita Inkatha-vapauspuolueen kannattajia murhasi kaupungissa 46 ihmistä yhden yön aikana. Maan turvallisuusjoukot eivät yrittäneetkään estää tapahtumia eivätkä pyrkineet saattamaan oikeuteen sen toteuttajia. Joidenkin silminnäkijöiden mukaan poliisi olisi saattanut hyökkääjät townshipiin ja sieltä pois.

Pian verilöylyn jälkeen Mandela ilmoitti ANC:n vetäytyvän neuvotteluista ja esitti neljäntoista kohdan ohjelman, jonka hallituksen tuli toteuttaa ennen kuin neuvottelut saattoivat jatkua. Ehtoina oli muun muassa hallituksen ANC:n kannattajia vastaan suunnatun terrorikampanjan lopettaminen, aikaisemman siirtotyöläisten yömajojen suojaamiseksi tehdyn sopimuksen toimeenpano sekä Inkathan kannattajien niin sanottujen "kulttuurillisten aseiden" kantamisen kieltäminen. Kiristyneessä ilmapiirissä hallitus hylkäsi ANC:n vaatimukset.

## Lähteet
Innervisions

**Innervisions** on Stevie Wonderin vuonna 1973 julkaisema albumi. Se on kolmas Wonderin klassisen kauden albumeista, joihin lasketaan myös *[[Music of My Mind]]*, *[[Talking Book]]*, *[[Fulfillingness' First Finale]]* ja *[[Songs in the Key of Life]]*. Levyn yhdeksän kappaletta käsittelevät monia teemoja: huumeet kappaleissa "Too High" ja "Don't You Worry 'Bout a Thing", sosiaalinen viha raidoilla "Higher Ground" ja "Living for the City" sekä rakkaus balladeissa "All in Love is Fair" ja "Golden Lady." Albumin päättävä "He's Misstra Know It All" on ankara hyökkäys silloista Yhdysvaltain presidenttiä Richard Nixonia kohtaan (samoin kuin Fulfillingness' First Finalen "You Haven't Done Nothin'").

Albumin julkaisi alun perin Motown-levy-yhtiö 3. elokuuta 1973. Kuten monien Wonderin levyjen kohdalla, tämänkin levyn sanoitukset, sävellykset ja tuottaminen on lähes yksinomaan hänen käsialaansa. *Innervisions* voitti muun muassa parhaan levyn Grammy-palkinnon vuonna 1974, ja "Living for the City" sai parhaan R&B-kappaleen Grammyn.

*Innervisions* on yksi neljästä Stevie Wonder -albumista, joka valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappalelista
Sanoitukset, sävellykset ja sovitukset Stevie Wonderin.
#"Too High" – 4:36
#"Visions" – 5:23
#"Living for the City" – 7:22
#"Golden Lady" – 4:58
#"Higher Ground" – 3:42
#"Jesus Children of America" – 4:10
#"All in Love Is Fair" – 3:41
#"Don't You Worry 'bout a Thing" – 4:44
#"He's Misstra Know It All" – 5:35

## Lähteet
Ricardo Garcia

**Ricardo Garcia** (19. marraskuuta 1975) on brasilialainen lentopalloilija. Ricardona paremmin tunnettu Ricardo Garcia pelaa Italian A1-liigassa Volley Luben joukkueessa.

## Ura

Brasilian maajoukkueessa Ricardo on pelannut jo monia vuosia menestyksekkäästi. Saavutuksia ovat olympiakulta Ateenasta 2004, maailmanmestaruus 2002 ja 2006, maailmanliigan voittoja neljä kappaletta peräkkäin sekä muita hieman vähemmän tunnettuja mestaruuksia. Ricardo on pelannut yli 300 A-maaottelua Brasilian maajoukkueessa ja on maan suurimpia lentopallotähtiä yhdessä Giban kanssa. Ricardo toimi myös maajoukkueen kapteenina. Vuodesta 2008 lähtien Ricardoa ei ole esiintynyt maajoukkueessa riitaannuttuaan päävalmentaja Bernado Rezenden kanssa. Hän palasi kuitenkin vuonna 2012 maajoukkueeseen voittaen olympiahopeaa Lontoon olympialaisissa.

## Saavutukset

* 1997 Kansainvälisen Cupin voitto
* 2001 Amerikan Cupin voitto
* 2001 Etelä- Amerikan mestaruus
* 2001 Maailmanliigna voitto
* 2002 Maailmanmestaruus
* 2003 Etelä- Amerikan mestaruus
* 2003 Maailmancupin kulta
* 2003 Maailmanliigan voitto
* 2004 Maailmanliigan voitto
* 2004 Olympiakultaa
* 2005 Kansainvälisen cupin voitto
* 2005 Maailmanliigan voitto
* 2006 Maailmanliigan voitto
* 2006 Maailmanmestaruus
* 2007 Maailmanliigan voitto
* 2012 Olympiahopea
* Copa Amerikan voitto
* Pan Americkan voitto

## Joukkueet

* **2003–2004:**  Minas Tenis Clube, Brasilia
* **2004–2008:**  Pallavolo Modena (ent. Daytona Modena, Cimone Modena), Italia
* **2008-2010:** Sisley Treviso, Italia
* **2010-2013:** Vôlei Futuro, Brasilia
* **2013-2015:** Vôlei Brasil Centro de Excelência, Brasilia
* **2015-:** Volley Lube, Italia
Ya

**Ya** tarkoittaa seuraavia:

* 
* 
* 
* yā’ (ي), arabialainen kirjain
* YA, espanjalainen sanomalehti
* 
* Yliopiston Apteekki, YA, suomalainen apteekkiketju
* YA-tuotesarja, Yliopiston Apteekin tuotesarja
* YA naturae, Yliopiston Apteekin luonnonkosmetiikkasarja.
Yg

**Yg** tai YG tarkoittaa seuraavia:

* 
* 
* YG, oik. *Keenon Daequan Ray Jackson* (s. 1990), yhdysvaltalainen rap-artisti ja näyttelijä
* YG Entertainment, eteläkorealainen levy-yhtiö.
Lännen lokarin veli

**Lännen lokarin veli** on vuonna 1952 valmistunut suomalainen elokuva. Elokuvan on ohjannut Jorma Nortimo, käsikirjoittanut Reino Helismaa ja tuottanut T. J. Särkkä Suomen Filmiteollisuuden kanssa. Pääosia elokuvassa näyttelevät muun muassa Esa Pakarinen (Mr. Esa ”Coolman” Kulomaa), Henry Theel (Jaska Mäki), Elsa Turakainen (Hilkka) ja Sirkka-Liisa Wilén (Marketta).  

Halvalla tehdyn elokuvan katsojamäärät olivat keskimääräistä huomattavasti suuremmat. Eugen Terttula totesi arviossaan, että ”*Lännen lokarin veli* on vielä surkeampi sepite kuin *Rovaniemen markkinoilla*”.

## Juoni

Elokuva kertoo kahdesta miehestä, jotka työskentelevät Yhdysvalloissa hiilikaivoksilla mutta joutuvat palaamaan Suomeen. Suomeen paluun syynä on oman perheen auttaminen. Tarinaan kuuluu myös naisten naurattamista, ryöstäjiä ja lehtimaailman konnia.

## Näyttelijät

## Kreditoimattomat näyttelijät

## Vastaanotto

Myöhemmässä arviossa sen todetaan olevan tavanomainen ”konnilla ja donnilla kuorrutettu puskakomedia”, jossa on esimerkiksi Henry Theelin laulamassa iskelmässä hupaisaa isänmaallisuutta. Arto Pajukallion kritiikissä käsikirjoitus saa arvion ”alamittaisesti sutaistu” ja ohjaus on ”huoleton”.

## Lähteet
Sekigaharan taistelu

**Sekigaharan taistelu** () oli Japanissa 21. lokakuuta vuonna 1600 käyty taistelu ja käännekohta Japanin historiassa. Taistelun voittanut Tokugawa Ieyasu perusti Tokugawa-shōgunaatin, joka oli vallassa 1800-luvun puoliväliin saakka. Taistelu merkitsi Sengoku-kauden loppua ja Edo-kauden alkua. Vaikka Tokugawalta kestikin taistelun jälkeen vielä kolme vuotta valtansa vakiinnuttamiseen Toyotomi-klaanista ja daimioista, taistelua pidetään laajalti shōgunaatin epävirallisena alkuna.

Nykyisen Sekigaharan alueella Gifun prefektuurissa Tokugawa Ieyasun joukot taistelivat Toyotomi Hideyoshin pojalle ja perilliselle Hideyorille uskollisen Ishida Mitsunarin johtamia joukkoja vastaan. Taistelun kehityssuunta kääntyi, kun Ishidan puolella seissyt Kobayakawa Hideaki petti liittolaisensa. Vaikka Kobayakawa ei joukkoineen aluksi osallistunut taisteluun, Tokugawa lopulta käski *[[ashigaru]]jaan* ampumaan Kobayakawan joukkoja kohti, minkä jälkeen Kobayakawa liittyi Tokugawan puolelle.
Pete Sandoval

**Pete Sandoval** (s. 21. huhtikuuta 1963) on elsalvadorilaissyntyinen yhdysvaltalainen extreme metal -rumpali. Hän on syntynyt Santa Anassa, El Salvadorissa. Hän on tunnettu tuplabasareiden käytön nopeudesta ja teknisestä osaamisesta. Ensimmäinen merkittävä bändi, jossa hän soitti oli grindcore-bändi Terrorizer. Kyseisessä bändissä hän alkoi kehittää rumpalintaitojaan. 

Sandovalia pyydettiin liittymään death metal -yhtye Morbid Angeliin. Terrorizer hajosi Sandovalin lähdön jälkeen. Häntä pidetään yhtenä nopeimmista metallirumpaleista, mutta jotkut sanovat hänen soittonsa hidastuneen Morbid Angeliin liittymisen jälkeen. Sandovalin soiton tunnettavin piirre on nopeat blast beatit. 

Hän joutui harjoittelemaan jopa öisin, että sai totuteltua jalkansa nopeuteen. Altars of Madness nauhoitettiin vain muutama kuukausi hänen liittymisensä jälkeen. Sandovalin lempinimiä ovat muun muassa ”Commando” ja ”Pete the Feet”. 

## Lähteet

## Aiheesta muualla

*
Lassi Raunio

**Lassi Erik Raunio** (s. 11. lokakuuta 1983 Turku) on suomalainen kymmenottelija, joka edustaa seuratasolla Tampereen Pyrintöä.

Raunio sijoittui 2002 Kingstonin nuorten MM-kisoissa kymmenottelussa neljänneksi. Hän voitti 2004 sisäratojen SM-kisoissa kultaa seitsenottelussa tuloksella 5503 ja pronssia 60 metrin aidoissa ajalla 8,08. Seuraavana vuonna hän voitti sisäratojen SM-kultaa seitsenottelussa tuloksella 5721 ja oli Universiadeissa kymmenottelussa viides tuloksella 7540. Hän uusi seitsenottelun sisäratojen Suomen-mestaruutensa myös 2006, jonka jälkeen hän voitti Jyväskylän Kalevan kisoissa SM-kultaa kymmenottelussa tuloksella 7862. Hänet valittiin Suomen joukkueeseen Göteborgin EM-kisoihin, joissa hän sijoittui yhdeksänneksitoista.

Vuonna 2008 Raunio voitti sisäratojen SM-kisoissa seitsenottelussa kultaa. Vuoden 2009 Kalevan kisoissa Espoossa hän sijoittui kymmenottelussa toiseksi. Sisäratojen SM-kilpailuissa 2010 Turussa hän sijoittui toiseksi 60 metrin aitajuoksussa. Hän voitti kymmenottelun Suomen-mestaruuden Kajaanin Kalevan kisoissa 2010.

Ennätyksellään Raunio on Suomen kaikkien aikojen tilastossa kymmenottelussa sijalla 11.

## Ennätykset
* 100 metrin juoksu: 10,90 (2005)
* 200 metrin juoksu: 22,71 (2005)
* 300 metrin juoksu: 37,32 (2000)
* 400 metrin juoksu: 49,81 (2005)
* 1 500 metrin juoksu: 4.46,37 (2006)
* 110 metrin aitajuoksu: 14,34 (2005)
* Korkeushyppy: 209 (2003)
* Seiväshyppy: 465 (2010)
* Pituushyppy: 712 (2006)
* Kolmiloikka: 14,72 (2002)
* Kuulantyöntö: 15,88 (2009)
* Kiekonheitto: 47,93 (2009)
* Keihäänheitto: 63,02 (2004)
* Kymmenottelu: 7862 (2006)

## Lähteet
Minigrip

**Minigrip** on amerikkalaisen ITW-yhtiön omistama säilytyspussien tavaramerkki. Suomessa Minigrip-tavaramerkkiä hallinnoi Amerplast Oy. Minigrip-sanaa käytetään usein virheellisesti yleisnimityksenä uudelleensuljettaville muovisille pakastus- ja säilytyspusseille (salpapussit).

Uudelleensuljettavat pussit keksi yhdysvaltalainen Robert W. Vergobbi, joka sai niille patentin 18. toukokuuta 1954. Samana vuonna Minigrip-yhtiö lisensoi ne kynäpusseiksi. Pusseja on eri kokoisia ja eri tarkoituksia varten, kuten mm. ruoan säilytykseen ja uv-säteilylle herkkien esineiden säilytykseen. Pussin suun reunat on muotoiltu niin, että ne painuvat tiiviisti toisiinsa kiinni. SliderGrip-pusseissa on vetoketjua muistuttava sulkeutumismekanismi.

Suomessa Minigrip-pusseja valmistettiin Ikaalisten Hakumäessä, jossa oli Amerplast Ikamer Oy:n tehdas jo vuodesta 1970 alkaen. Hakumäen tehtaan sulkemisen jälkeen pussien valmistus siirrettiin Tampereen toimipisteelle. Amerplast Ikamer Oy kuului Amerplast-konserniin, joka valmistaa joustopakkauksia myös Tampereella ja Puolassa.

## Katso myös
* muovikassi

## Lähteet

## Aiheesta muualla
*minigrip.fi  
*Minigrip.com
When Angels & Serpents Dance

**When Angels & Serpents Dance** on rock-yhtye P.O.D.:n seitsemäs studioalbumi. Yhtye ilmoitti ensin julkaisevansa albumin vuoden 2007 elokuussa, mutta siirsi julkaisua vielä myöhemmäksi ajankohdaksi – ensin lokakuuhun 2007, ja lopulta 8.:een huhtikuuta 2008. Tämän syy on se, että albumia ehdittäisiin promotoida tarpeeksi ennen sen ilmestymistä. Levy tulee olemaan yhtyeen ensimmäinen studioalbumi viiteen vuoteen, jolla alkuperäinen kitaristi Marcos Curiel on mukana.

Albumi ylsi Yhdysvalloissa Billboard 200 -listan yhdeksännelle sijalle.

## Kappaleet
# Addicted
# Shine with Me
# Condescending
# It Can't Rain Every Day
# Kaliforn-Eye-A (feat. Mike Muir)
# I'll Be Ready (feat. Cedella ja Sharon Marley)
# End of the World
# This Ain't No Ordinary Love Song
# God Forbid (feat. Page Hamilton)
# Roman Empire
# When Angels & Serpents Dance
# Tell Me Why
# Rise Against

## Arvostelut
* Allmusic: 
* Rolling Stone: 
* Soundi: 

## Lähteet
Vilma Juusonen

**Vilma Juusonen** on suomalainen lapsinäyttelijä, joka näytteli televisiosarjassa *[[Tahdon asia]]*.

## Filmografia
* *[[Nousukausi (elokuva)|Nousukausi]]* (2003) – Taru
* *[[Tahdon asia]]* (2005) – Iiris Rouhiala

## Aiheesta muualla
* 
*
Havaijipaita

**Havaijipaita** (, ) on Havaijilta lähtöisin oleva paitatyyppi. Paidat ovat painettuja, useimmiten lyhythihaisia ja kauluksellisia. Tavallisesti paidoissa toistuvat värikkäät trooppiset kuva-aiheet. Havaijipaidassa on yleensä napit, joskus pullover-tyyppisesti vain rintaan asti. Paitoja on sekä miehille että naisille, naisten paidoissa on usein syvempi V-aukkoinen leikkaus.

Havaijipaidat tulivat muotiin ensimmäisen kerran 1930-luvulla. Havaijilla vuonna 1966 paikallinen kauppakamari aloitti ”aloha-perjantai”-perinteen (). Sen myötä perjantaisin hallinnon ja liikemaailman työntekijät saattoivat alkaa pukeutua perjantaisin havaijipaitoihin normaalin puvun ja solmion sijaan.

## Katso myös
* Muumuu

## Lähteet

## Aiheesta muualla
Stoa poikile

**Stoa poikile** ( tai , ”Kirjava/Maalattu pylväshalli”) oli antiikin aikainen stoa eli pylväshalli, joka sijaitsi Ateenan antiikin aikaisen Agoran luoteisosassa. Se sai nimensä seinämaalauksistaan ja tunnetaan stoalaisuuden synnynpaikkana.

## Historia

Stoa poikile rakennettiin noin vuonna 470–460 eaa. Sen rakennuttaja oli Peisianaks. Siksi rakennus tunnettiin alun perin nimellä *Peisianaksin stoa* (). Myöhemmin rakennusta alettiin kutsua ”Maalatuksi” stoaksi sen seinämaalausten mukaan. Maalaukset olivat antiikin aikana hyvin tunnettuja. Ne tehtiin pian stoan rakentamisen jälkeen 400-luvun eaa. puolessa välissä. Stoan koristeli freskomaalari ja kuvanveistäjä Mikon yhdessä Panainoksen ja Polygnotos Thasoslaisen kanssa.

Myöhemmin stoa on tullut kuuluisaksi ennen kaikkea siitä, että stoalainen filosofikoulukunta on saanut nimensä sen mukaan. Tämä on seurausta siitä, että stoalaisuuden perustaja Zenon Kitionilainen opetti rakennuksessa 200-luvun alussa eaa. Erääksi syyksi siihen, että Zenon valitsi stoan opetuspaikakseen, on ehdotettu sitä, että rakennuksen maalaukset esittivät niitä hyveitä, joita hän filosofiassaan opetti.

## Rakennus ja kaivaukset

Stoa poikile yhdisteli doorilaista ja joonialaista tyyliä. Sen julkisivun pylväikkö oli doorilaisia pylväitä ja sisäpuolen pylväät puolestaan joonialaista tyyliä. Sisäpuolen pylväät jakoivat stoan kaksilaivaiseksi. Rakennuksen pituus oli noin 36 metriä ja leveys noin 12,5 metriä. Stoa oli rakennettu koillis-lounaissuunnassa niin, että se avautui etelään päin. Sen rakennusmateriaalina oli kalkkikivi. Pylväissä oli käytetty myös marmoria.

Stoan seinämaalaukset kuvasivat muun muassa Marathonin ja Oinoen taisteluja, Theseuksen voittoa amatsoneista sekä Troijan kukistumista. Tieto maalauksista perustuu Pausaniaan kuvaukseen teoksessa *[[Kreikan kuvaus]]*. Maalausten lisäksi stoassa oli esillä voitetuilta vihollisilta saatua sotasaalista.

Stoa poikilen alue, Agoran pohjoisin osa, jää nykyisin Ateenan metroradan pohjoispuolelle Monastirákin kaupunginosaan eroon varsinaisesta Agoran arkeologisesta alueesta. Agoran alueen kaivauksia suorittava American School of Classical Studies at Athens on vähitellen hankkinut omistukseensa stoan päällä olevia 1800-luvulla rakennettuja taloja, purkanut ne ja suorittanut alueella lisää kaivauksia. Ensimmäiset osat Stoa poikilen raunioista löydettiin vuonna 1981. Nykyisin on kaivettu esiin osa rakennuksen perustuksesta sekä pylväiden jalustoista. Vuonna 2013 oli tarkoitus hankkia loput rakennuksen päällä olevat talot, jotta kaivauksia voitaisiin jatkaa.

Vanhoissa Agoran alueen kartoissa Stoa poikile on yleensä sijoitettu idemmäksi kuin mistä se löydettiin. Stoa poikilen löytöpaikalle sen sijaan sijoitettiin aiemmin yleensä niin kutsuttu Hermien stoa, jonka sijainti on nykyään tutkimusongelma.

## Lähteet

## Aiheesta muualla

*
Muistomerkki

**Muistomerkki** on jonkin muistona toimiva objekti. Usein muistomerkin aihe on henkilö, yleisimmin kuollut henkilö tai joku tapahtuma. Yleisiä muistomerkin muotoja ovat maamerkit, kuten patsaat, veistokset, monumentit, suihkulähteet tai jopa kokonaiset puistot tai paikat. Muistomerkki voi syntyä myös spontaanisti ja olla tilapäinen.

## Muistomerkkien lajeja
Yleisimpiä muistomerkkejä ovat hautakivet ja muistolaatat. Muistolaatassa voi olla pelkkä teksti, siinä voi olla epitafi tai se voi olla reliefi. Yleisiä muistomerkkejä ovat myös sotamuistomerkit, joita pystytetään sodassa tai sodissa menehtyneiden muistoksi.

## Kiistat
Muistomerkkeihin saattaa liittyä ideologisia, poliittisia ja taiteellisia kiistoja. Esimerkiksi Joensuussa sijaitseva *Pielisjoen kanavoinnin muistomerkki* paljastettiin vuonna 1879. Siinä Venäjän vaakunan  kaksipäinen kotka seisoo maapalloa symboloivan pallon päällä ja graniittijalustaan kiinnitetyssä laatassa lukee: "Alexander II Pielis joen kanava 1874-1879". Muistomerkki tuhottiin räjäyttämällä syksyllä 1917, mutta koottiin löydetyistä jäännöksistä ja pystytettiin uudelleen vuonna 1961.

## Esimerkkejä muistomerkeistä

Tiedosto:Khachkars.jpg|Armeniassa khatškarit ovat toimineet muistokivinä keskiajalta alkaen.
Tiedosto:Pielisjoen kanavoinnin muistomerkki 1961 (1879).jpg|Pielisjoen kanavoinnin muistomerkki, 1961(1879), Joensuu.
File:Taivaskallion ilmatorjuntatykki.jpg|Taivaskallion ilmatorjuntatykki on Helsingin Käpylän Taivaskalliolla, jossa ilmatorjuntapatteri taisteli vuosina 1939-1944.
Tiedosto:Pekkakoirahelsinginkaivopuistokalliolinnantie4.JPG|Emil Cedercreutz, *[[Pekka-koira]]*, 1934, Kaivopuisto, Helsinki.
Tiedosto:Väinö Lätti Yrjö Räisäsen (Sasu Punasen) muistomerkki 1986.JPG|Yrjö Lätti, *Yrjö Räisäsen (Sasu Punanen) muistomerkki*, 1986, Kuopio. 
Tiedosto:Veteraanikivi 3.jpg|Veteraanikivi paljastettiin Utajärven Veteraanipuistossa vuonna 1991.
Tiedosto:Kuoppakaupungin muistolaatta.JPG|Kuoppakaupungin muistolaatta Porissa julkistettiin vuonna 2002.
Tiedosto:Herman Joutsen Raja- ja laatokankarjalaiset sankarivainajat 1990 2.jpg|Herman Joutsen, Raja- ja laatokankarjalaiset sankarivainajat 1990, Joensuu.
Tiedosto:Lenininpuisto6, Helsinki.JPG|Osa Helsingin Alppipuistoa nimettiin Lenininpuistoksi vuonna 1970.
Tiedosto:Marja Kanervo Suomenlinnan vankileirin muistopaikka 2004.jpg|Marja Kanervo, Suomenlinnan vankileirin muistopaikka, 2004.
Tiedosto:Makeshift memorial to the victim of the far-right assault outside Helsinki Central Station.jpg|Tilapäinen muistomerkki. Helsingin Asema-aukion pahoinpitelyn uhrin muistolle tuotuja kukkia ja kynttilöitä Helsingin rautatieaseman edustalla syksyllä 2016.


## Katso myös
* Damnatio memoriae
* Monumentti
* Statuomania

## Lähteet

## Aiheesta muualla
*
Lego System

**Lego System** (viralliselta nimeltään "Lego System of play") on Lego Group -yhtiön tärkein ja vanhin tuotesarja. Se otettiin käyttöön 1970-luvulla ja sen kehittäjänä oli Kjeld Kirk Kristiansen, Lego-yhtiön perustajan Ole Kirk Christiansenin pojanpoika. Tähän tuotesarjaan kuuluvat useimmat Lego-sarjat kuten Lego City. Lego System -setit rakentuvat tavallisista Lego-palikoista. Lego System -settien ikärajat ovat tavanomaisesta kuudesta vuodesta ylöspäin.

## Historia
1970-luvun alkupuolella Lego-yhtiö kasvoi voimakkaasti, kiitos yli kymmenen vuotta vanhan Lego-palikan. Silloinen toimitusjohtaja Godtfred Kirk Christiansen, alkuperäisen perustajan poika, halusi panostaa tuotekehittelyyn ja näin edistää nopeaa kasvua. Hänen poikansa Kjeld, tuleva seuraava toimitusjohtaja, kehitti idean "järjestelmästä järjestelmän sisällä".  Tämä ajatus poiki tulevina vuosina kulmakivet nykyisille Lego-tuotteille. Nämä kulmakivet, aikaisemmin vuonna 1969 myyntiin tulleen Duplo-tuotesarjan ja vuonna 1977 ilmestyneen Lego Technic -sarjan lisäksi, olivat sarjat Lego Town (aikaisemmin ollut tuotesarja vaihtoi nimeä),  Lego Avaruus (1979) ja Lego Linna (1984). Nämä viisi kulmakiveä voidaan erottaa nykyisistäkin sarjoista.

## "System of Playn" osaset
"System of Play" rakentuu kolmesta sarjasta, Townista, Avaruudesta sekä Linnasta. Nämä sarjat sisältävät itsessään toisia sarjoja eli ns. "sivusarjoja".  Nämä "sivusarjat" rakentuvat tavallisesti saman mallin mukaan erilaisista seteistä.  Niissä on:

*Yhdestä kahteen suurempaa settiä (200+ palikkaa)
*Yhdestä kolmeen keskikokoista settiä (100+ palikkaa)
*Kahdesta neljään pientä settiä (10–100 palikkaa)

Yleensä Avaruus- ja Linna-sarjat seuraavat tarkasti tätä muottia, Town-sarjoissa esiintyy enemmän vaihtelua.

## Lähteet
Surgutneftegaz

**Surgutneftegaz** () on yksi Venäjän suurimmista öljy- ja kaasuyhtiöistä. Talouslehti Forbesin kevään 2012 listauksessa yhtiö oli Venäjän 6. suurin julkisesti noteerattu yritys ja maailman 200. suurin yritys.

Surgutneftegaz on osin Venäjän valtion ja osin toimivan johdon omistuksessa. Pieni osa osakkeista noteerataan Moskovan pörssissä. Vuonna 1993 yksityistetyn Surgutneftegazin omistus junailtiin osin toimivan johdon käsiin. Toimitusjohtaja, oligarkki Vladimir Bogdanov on toiminut yhtiössä vuodesta 1983 lähtien. 

Öljy-yhtiö Rosneftin tapaan myös Surgutneftegaz on ostanut osia konkurssiin ajetusta Jukosista, mutta muuten yritys ei ole kasvanut Siperiasta ulos.

## Historia
Surgutneftegaz perustettiin vuonna 1993 samannimisen valtion tuotanto-osan mukaan. Yksityistämisessä Venäjän valtio piti itsellään 45 prosenttia, 8 prosenttia myytiin suljetussa huutokaupassa ja 7 prosenttia osti yritys itselleen. Loput 40 prosenttia myytiin Hanti-Mansian autonomisen piirikunnan rahastolle, joka myi osuutensa muutamaa vuotta myöhemmin takaisin Surgutneftegazin tytäryhtiölle Neft-Investille. Surgutneftegazin tärkeimmät tuotantolaitokset sijaitsevat Hanti-Mansian autonomisessa piirikunnassa ja Sahan tasavallassa.

Viime vuosien öljyvientiveron nostot ovat leikanneet venäläisten öljy-yhtiöiden tuloksia. Venäjän pääministeri Mihail Fradkov uhkasi kesällä 2007 nostaa öljyvientiveroa entisestään, mikäli yritykset eivät investoi itäisen Siperian löydöksiin. Surgutneftegazin edellisen vuoden tulos putosi kolmanneksella. Syynä olivat Venäjän valtion öljynvientiveron korotus 55 prosentilla ja louhintaveron nousu 24 prosentilla.

## Lähteet
Lego Western

**Lego Western** (**Lego Wild West**) oli Lego Groupin teema, joka oli markkinoilla vuodesta 1996 vuoteen 1997. Western kertoi nimensä mukaisesti Amerikan "villin lännen" tapahtumista neljän osapuolen, uudisasukkaiden, roistojen, Yhdysvaltojen ratsuväen ja intiaanien, näkökulmasta. Vuonna 2002 eräät teeman seteistä julkaistiin uudelleen.

## Tarina
Julkaisuvuonaan 1996 Western keskittyi kertomaan "Kojoottijengin" piinaamasta Silver Citystä ja sen asukkaista. Silver Cityn puolustajat, sheriffi Duke ja seitsemännen ratsuväkirykmentin linnoituksen, Fort Legoredon (tunnetaan myös nimellä Avalonin linnake), joukot pyrkivät nappaamaan hylätyssä kultakaivoksessa majaa pitävän jengin ja varsinkin jengin puna-asuisen johtajan .

Vuonna 1997 Western teemaan tuli oma "alateemansa" intiaaneista kertovien settien muodossa. Nämä setit kertoivat päällikkö Juoksevan karhun intiaaniheimosta . Ei ole selvää millaiset välit intiaaneilla ja muilla Western-teeman hahmoilla oli, sen sai leikkijä itse päättää.

## Uudet elementit
Western toi mukanaan useita uusia Lego-elementtejä, joista varsinkin revolveri ja haulikko ovat huomattavia askeleita kohti realistisempia aseita aikaisempiin ase-elementteihin verrattuna. Teeman mukana tulivat myös ensimmäiset "puupalikat", pyöristetyt 1 x 2 peruspalikat. Nämä puupalikat muistuttivat kovasti hirsistä tehtyä seinää.

## Lähteet

## Aiheesta muualla
*Lista Lego Western sarjan seteistä
Karhusaari (Helsinki)

**Karhusaari** () on saari ja Helsingin 58. kaupunginosa Östersundomin suurpiirissä Helsingin itäosassa. Se kuului Sipooseen, kunnes se vuoden 2009 alusta liitettiin Helsinkiin. Valtioneuvosto hyväksyi liitoksen selvitysmiehen esityksen mukaisesti 28. kesäkuuta 2007. Korkeimman hallinto-oikeuden hylättyä 15. tammikuuta 2008 alueiden siirrosta tehdyt valitukset Karhusaaren alue muiden selvityksessä osoitettujen alueiden ohella liitettiin Helsinkiin 1. tammikuuta 2009.

Karhusaaren 1,58 neliökilometrin laajuisessa kaupunginosassa asui vuoden 2024 lopussa 427 henkeä.  Työpaikkoja oli vuoden 2022 lopussa 131. 

Östersundomin peruspiiri (801) on yksi Helsingin vauraimmista alueista; vuonna 2017 asukkaiden vuositulo oli keskimäärin 60&nbsp;366 euroa ja työttömyysaste kaupungin alhaisimpia. Östersundomin väestö on hieman nuorempaa kuin kaupungissa keskimäärin. Karhusaaren, kuten muunkin Östersundomin peruspiirin, rakennuskanta muodostuu lähinnä pientaloista (peruspiirissä n. 80 % rakennuksista pientaloja). Vuokra-asuntojen osuus kaikista asunnoista on kaupungin peruspiirien pienimpiä. Vuoden 2018 lopussa peruspiirin asumisväljyys oli 55,8 neliömetriä asukasta kohden ja asuntojen keskikoko 160,7 neliömetriä.

Saarella sijaitsee myös Vantaan seurakuntien omistama Kuntokallion kurssikeskus. Saarelle on tieyhteys seututieltä 170. Karhusaareen liikennöi Helsingin seudun liikenteen linja 831K.

## Lähteet
Hiilidioksidin talteenotto

**Hiilidioksidin talteenotolla (CCS ja CCU)** tarkoitetaan tekniikoita, joilla poistetaan hiilidioksidia teollisista savukaasuista. Hiilidioksidin poistosta suoraan ilmakehästä käytetään termiä DAC (Direct Air Capture) tai voidaan puhua hiilidioksidin sitomisesta hiilinieluihin.

Hiilidioksidin talteenotto ja varastointi eli CCS (englanniksi Carbon Capture and Storage) tarkoittaa tekniikoita, joissa hiilidioksidi talteenotetaan, tiivistetään ja varastoidaan esimerkiksi geologisiin muodostumiin, mineraaleihin tai biomassaan. Hiilidioksidin talteenotto ja hyödyntäminen eli CCU (englanniksi Carbon Capture and Utilization) tarkoittaa tekniikoita, joissa talteenoton jälkeen hiilidioksidia käytetään raaka-aineena jossakin prosessissa, esimerkiksi polttoaineiden tai kemikaalien valmistuksessa. Hiilidioksidin talteenotto on yksi potentiaalinen keino vähentää hiilidioksidipäästöjä ilmakehään yhdessä muiden keinojen kanssa. Hiilidioksidin talteenottoon on olemassa useita tekniikoita, mutta sitä ei ole kaupallistettu laajamittaiseen käyttöön. Hiilidioksidin talteenoton, varastoinnin ja hyödyntämisen taloudellisuutta, ympäristövaikutuksia ja vaikutuksia teollisuuden ja teollisten tuotteiden hiilijalanjälkeen tutkitaan.

Nykyisten teknisten ratkaisujen ongelmia ovat hinta, energiankulutus ja se, mitä talteenotetulle hiilidioksidille jälkeen tehdään. Hiilivoimalan hiilidioksidipäästöjen talteenotto piippuun asennettavalla suodattimella veisi kolmanneksen voimalan tuottamasta energiasta. 

Yleisin menetelmä on ruiskuttamaa palokaasun päälle vesiliuosta, jossa on amiineja. Ne reagoivat hiilidioksidin kanssa ja sitovat sen karbonaattisuolaksi. Hiilidioksidi irrotetaan suolasta kuumentamalla.

Hiilidioksidin talteenotosta odotettiin suurta ratkaisua, mutta vuonna 2023 toiminnassa oli vain 30 laitosta, jotka ottivat talteen yhteensä noin 42.5 Mt hiilidioksidia vuodessa. Tämä on vain viidesosa hankkeista ja seitsemäsosa kapasiteetista, jonka suunniteltiin valmistuvan vuoteen 2020 mennessä.

## Katso myös
* Ilmaston lämpeneminen
* Hiilidioksidi
* Hiilidioksidin geologinen varastointi

## Viitteet

## Aiheesta muualla
* Carbon Dioxide Capture and Storage (SRCCS) *IPCC* 2005
* CCS CCU *Strategic Energy Technology Plan for EU*
CCS

**CCS** voi tarkoittaa seuraavia:

* Carbon Capture and Storage, hiilidioksidin talteenotto
* China Classification Society, kiinalainen luokituslaitos
* Collective Consciousness Society, brittiläinen rockyhtye
* Combined Chiefs of Staff, Yhdysvaltojen ja Yhdistyneen kuningaskunnan asevoimien yhteinen esikunta toisessa maailmansodassa
Adriaan Daniël Fokker

**Adriaan Daniël Fokker** (17. elokuuta 1887 – 24. syyskuuta 1972) oli alankomaalainen fyysikko ja muusikko. Hänet tunnetaan vuonna 1913 kehittämästään Fokker–Planck-yhtälöstä. Hän oli myös 31-sävelisen säveljärjestelmän puolestapuhuja.

Fokker syntyi Jaavan saarella, alueella joka oli Alankomaiden omistuksessa. Hän opiskeli kaivostekniikkaa Delftin teknillisessä yliopistossa sekä fysiikkaa Leidenin yliopistossa Hendrik Lorentzin ohjaamana ja valmistui Leidenin yliopistosta vuonna 1913. Väitöstyössään hän esitti Fokkerin–Planckin-yhtälön, josta hän on tunnettu. Hän jatkoi opiskelua Albert Einsteinin, Ernest Rutherfordin ja William Braggin kanssa. Ensimmäisen maailmansodan jälkeen hän palasi Leideniin työskentelemään Lorentzin ja Ehrenfestin apulaisena. Toisen maailmansodan aikana Fokker aloitti musiikin opiskelun.

## Lähteet

## Aiheesta muualla
*Adriaan Daniël Fokker (1887–1972): Musicus tricesimoprimalis 
*Elämäkerta Instituut voor Nederlandse Geschiedenisissa
Benben

**Benben** oli muinaisen Egyptin mytologiassa kumpu, joka kohosi vedestä (Nunin edustamasta alkumerestä) aikojen alussa. Luojajumala Atum asettui benbenin päälle. 

**Benben-kivi** oli pyhä kivi Heliopoliin auringon temppelissä, ja se sai nimensä tästä alkukummusta. Se oli paikassa, jossa nousevan auringon ensi säteet valaisivat sitä. Obeliskit ja pyramidien huippukivet toistavat benbenin muotoa.

## Lähteet
Zahi Hawass

**Zahi Hawass** (; s. 28. toukokuuta 1947, Damietta, Egypti) on egyptiläinen arkeologi ja egyptologi. Hän on Egyptin valtion pääarkeologi. Hän on esiintynyt useissa varhaista egyptiläiskulttuuria käsittelevissä televisiodokumenteissa. 

Hawass valmistui vuonna 1967 kreikkalais-roomalaisen arkeologian kandidaatiksi Aleksandrian yliopistosta, egyptologian ja syyrialais-palestiinalaisen arkeologian maisteriksi vuonna 1983 ja egyptologian tohtoriksi Pennsylvanian yliopistosta vuonna 1987. Hawass on työskennellyt useilla kaivauksilla. Hän toimii pääsihteerinä Egyptin antiikkiesineiden neuvostossa. 

Kesäkuussa 2007 Hawass julkisti todisteet naisfaarao Hatšepsutin muumion löytymisestä Kuninkaiden laaksosta. Vuonna 1922 faarao Tutankhamonin haudan löytämisen myötä kuuluisuuteen noussut arkeologi Howard Carter löysi muumion hautapaikan, KV60:n jo vuonna 1903. Hatšepsutin muumio saatiin DNA-testien avulla tunnistettua vasta yli 100 vuoden kuluttua löytämisestään, kesällä 2007. Hän oli mukana myös vuonna 2009 tehdyssä hautalöydössä, jonka he arvelevat olevan Kleopatran ja Marcus Antoniuksen hauta.

## Lähteet

## Aiheesta muualla
*Hawassin kotisivut
Merijää

**Merijää** on meriveden pinnalle muodostuvaa jäätä. Merijää muodostuu yleensä noin −1,8&nbsp;°C:n lämpötilassa johtuen merien suolaisuudesta, joka madaltaa jäätymispistettä. Merijää eroaa jäävuorista, jotka ovat mannerjäästä tai jäätiköistä mereen irronneita lohkareita. Jäävuoret muodostuvat pakkautuneesta lumesta ja koostuvat siten suolattomasta vedestä.

Merijää voi olla kiinni mantereessa (kiintojää) tai ajelehtia vapaana (ajojää). Tuulen ja merivirtojen ajamana merijää voi, varsinkin pohjoisella napamerellä, kasautua  kymmeniä metrejä paksuiksi ahtojäävalleiksi. Merijään muodostumisella ja sulamisella voi olla suuri merkitys ilmaston kannalta, sillä suuria määriä merivettä voi siirtyä merijäänä paikasta toiseen tavalla, jolla merivesi ei nestemäisenä kulkeudu. Merijään muodostuminen on ratkaisevan tärkeää myös maailman valtamerien termohaliinikierrolle, sillä muodostuessaan jää hylkii suolaa. Tämän vuoksi valtameren pintavesi muuttuu jään muodostumisalueilla raskaammaksi ja vajoaa. Merijää ei kuitenkaan ole täysin suolatonta, vaan jään sisään jää suolataskuja.

Tyynessä vedessä merijää muodostuu aluksi yksittäisinä, 2–3&nbsp;mm kokoisina pyöreinä kiekkoina veden pinnalle. Kasvaessaan kiekkomainen muoto muuttuu kulmikkaaksi ja merijääkappaleet jäätyvät yhteen. Näin muodostuva merijäälautta voi vuodessa yltää 1,5–2 metrin paksuuteen.

Merijää on sulanut ilmaston lämpenemisen johdosta ja sulamisen odotetaan jatkuvan. Arktisen alueen meren jää saavutti alimman koskaan mitatun tasonsa kesällä 2007. Sitä ennen arktinen merijää oli vähimmillään vuonna 2005.  
Uusia ennätyksiä on tehty lähes vuosittain. Vuonna 2020 arktisen merijään pinta-ala oli jo 1,12 miljoonaa neliökilometriä alle vuosien 1981–2010 keskiarvon.
Yhdysvaltain liittovaltion sää- ja valtamerentutkimusorganisaatio NOAA laskee, että merijää hupenee 46&nbsp;% vuoden 1955 tasoista vuoteen 2055 mennessä.

## Lähteet

## Aiheesta muualla

* Itämeriportaali - Pohjois-Itämeren jäätilanne